Document ID: 32004R1236

KOMISJONI MÄÄRUS (EÜ) nr 1236/2004,
5. juuli 2004,
millega muudetakse määrust (EÜ) nr 2771/1999, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad või- ja kooreturul sekkumise osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artiklit 10,
ning arvestades järgmist:
(1)
Komisjoni määruse (EÜ) nr 2771/1999 (2) artikliga 21 nähakse ette, et müüdav sekkumisvõi peab olema ladustatud enne 1. septembrit 1999.
(2)
Pidades silmas võituru olukorda ja sekkumislaos oleva või koguseid ning võttes arvesse, et või sekkumishinna kahanemine alates 1. juulist 2004 peaks kajastuma kahanenud turuhindades, on asjakohane võimaldada enne 1. aprilli 2002 laos olnud või müümist.
(3)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2771/1999 artiklis 21 asendatakse kuupäev “1. september 1999” kuupäevaga “1. aprill 2002”.
Artikkel 2
Käesolev määrus jõustub selle Euroopa Liidu Teatajas avaldamisele järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. juuli 2004

Labels: 2
3
17